Utlysning OVF-midler 2021

Nord-Hålogaland bispedømme

Søknadsfristen for å få støtte til prosjekt i 2021 er 31.mars 2021

Avkastningen fra Opplysningsvesenets fond er primært ment brukt til nye tiltak og prosjekter som kan bidra til en stadig fornyelse av kirken. De disponible fondsmidler til kirkelige formål skal i hovedsak benyttes innenfor de arbeidsfelter Kirkemøtet til enhver tid vedtar som satsningsområder.

Prosjektene kan ha en varighet fra ett til tre år.

Det må søkes for hvert år.

Allerede igangsatte prosjekter vil prioriteres de påfølgende år, men dette forutsetter at foreløpig prosjektrapport viser at prosjektet har den planlagte progresjon.

Nord-Hålogaland bispedømmeråd har vedtatt følgende kriterier for tildeling av OVF-midler:

* Søknader til finansiering av større prosjekter innen diakoni og kirkemusikk/kultur, herunder også tverrfaglige prosjekter av typen kulturdiakoni. Dette bør være prosjekter som har som målsetting å bygge kompetanse og etablere aktiviteter som kan videreføres etter at prosjektperioden er avsluttet.
* Søknader til finansiering av mindre enkeltprosjekter innenfor satsningsområdene
* Diakoni
* Kirkemusikk og kultur
* Barn og unge
* Gudstjenesteliv
* Samisk kirkeliv
* Kvensk kirkeliv

Følgende kan søke om tilskudd fra OVF:

• Lokale og regionale råd og grupper innen Den norske kirke

• Instanser innen Den norske kirke hvis virkefelt omfatter hele landet eller en større region enn ett bispedømme

Søknadsskjema: Se vedlegg

Søknad sendes nord-haalogaland.bdr@kirken.no

Frist: 31.mars 2021

Ta gjerne kontakt med bispedømmekontoret for nærmere orientering eller en prat om mulige prosjekter.